**TIRGUS IZPĒTES NOTEIKUMI**

***vēstures eksperta pakalpojumu sniegšanai Kurzemes reģiona militārā mantojuma jomā***

Rīgā, 2021. gada 26.janvārī

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Striķu iela 2a, Saldus, LV-3801 |
| Kontaktpersona | Jana Kalve, tālr. 29524558, e-pasts: jana.kalve@kurzemesregions.lv |

1. **PAKALPOJUMS**
	1. Iepirkuma priekšmets ir vēstures eksperta pakalpojumu sniegšana ***Kurzemes reģiona militārā mantojuma jomā*** saskaņā ar tehnisko specifikāciju projektam Nr.EstLat-156 “Kopīgais Igaunijas un Latvijas militārā mantojuma produkts” (”Militārais mantojums”) (turpmāk – Projekts) (turpmāk – Iepirkuma priekšmets);
	2. Iepirkuma priekšmets ir aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”. CPV kods: galvenais 73210000-7 (pētniecības konsultāciju pakalpojumi), papildu kods 73110000-6 (pētniecības pakalpojumi);
	3. Iepirkuma priekšmets tiek finansēts no INTERREG Igaunijas-Latvijas Pārrobežu sadarbības programmas 2014. – 2020. gadam projekta Nr.EstLat-156 “Kopīgais Igaunijas un Latvijas militārā mantojuma produkts” (”Militārais mantojums”);
	4. Pakalpojuma sniegšanas termiņš: atbilstoši noteikumu 1. pielikumā norādītajam.
2. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir saimnieciski izdevīgākais piedāvājums.

1. **PIEDĀVĀJUMA IESNIEGŠANAS NOTEIKUMI**

Piedāvājums iesniedzams līdz **2021. gada 5.februārim,** nosūtot aizpildītu pieteikuma formu (2. pielikums) uz e-pastu: jana.kalve@kurzemesregions.lv.

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana. Piedāvājumus bez pieteikuma formas neizskata;
		2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem par piedāvājumu uzlabošanu un iepirkuma līguma noteikumiem;
		3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām;
		4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas;
		5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums;
		6. No iesniegtajiem piedāvājumiem tiks izvēlēts saimnieciski visizdevīgākais piedāvājums. Tirgus izpētes veicējs izvērtēs piedāvātā eksperta pieredzes aprakstu, t.sk. specializāciju militārā mantojuma jomā. Tirgus izpētes veicējs izvēlas darba uzdevumā aprakstītajiem mērķiem atbilstošāko piedāvājumu ar zemāko cenu;
		7. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicējam vajadzībām atbilstošu piedāvājumu;
		8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo piedāvājumu ar zemāko cenu.

**5.2. Tirgus izpētes rezultātu paziņošana**

Triju darbdienu laikā pēc tirgus izpētes rezultātu apstiprināšanas, Tirgus izpētes veicējs informē visus pretendentus par tirgus izpētes rezultātiem.

**5.3. Iepirkuma līguma slēgšana**

Pasūtītājs slēdz publisko pakalpojuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:

* + 1. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
		2. Pasūtītājs norēķinās ar izpildītāju 10 dienu laikā no rēķina izrakstīšanas un pieņemšanas – nodošanas akta parakstīšanas dienas. Norēķinu veikšanu var paredzēt pa posmiem – par konkrētu pabeigtu un Pasūtītāja pieņemtu pakalpojuma darba uzdevuma punktu un / vai nosakot tā izpildi procentuāli;
		3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties ar Pasūtītāja noteiktajā termiņā par izmaksu apmēru, Pasūtītājam ir tiesības nepieņemt attiecīgos pakalpojumus un neveikt to apmaksu;
		4. Iepirkuma līguma slēgšanas laiks tiks noteikts, pretendentam un Tirgus izpētes veicējam vienojoties;
		5. Tirgus izpētes veicējam ir tiesības slēgt līgumu tikai par daļu no kopējā darba apjoma.

*1.pielikums*

*Tirgus izpētes noteikumiem*

*vēstures eksperta pakalpojumu sniegšanai*

*Kurzemes reģiona militārā mantojuma jomā*

**TEHNISKĀ SPECIFIKĀCIJA**

**PROJEKTA APRAKSTS**

Projekta mērķis ir palielināt apmeklētāju skaitu  Latvijas un Igaunijas reģionos, izveidojot un attīstot Latvijas un Igaunijas vienotu militārā mantojuma tūrisma produktu ar kopīgu identitāti, tādejādi piesaistot vairāk vietējos un ārzemju tūristus militārā mantojuma objektiem. Detalizēta informācija par projektu pieejama saitēs: <https://militaryheritagetourism.info/lv> un <https://www.kurzemesregions.lv/projekti/turisms/militarais-mantojums/>. Detalizēts pakalpojuma apraksts iekļauts darba uzdevumā.

**DARBA UZDEVUMS**

1. Identificēt un aprakstīt iespējami jaunus (mazzināmus) **Kurzemes reģiona militārā mantojuma objektus** (turpmāk – Objekti) iekļaušanai tūrisma maršrutā un sagatavojamajā militārā mantojuma maršrutā par četriem vēstures posmiem: Igaunijas un Latvijas valstu neatkarības iegūšana, Brīvības cīņas un 1.Pasaules karš (1914. – 1920.), 2.Pasaules karš (1939. – 1945.), Nacionālo partizānu kustība (1944 – ~1957), Padomju laiks un neatkarības atjaunošana (1945. – 1990.) (turpmāk – Projekta vēstures posmi), ņemot vērā, ka uz Līguma parakstīšanas brīdi militārā mantojuma maršruta datu bāzē <https://militaryheritagetourism.info/lv/map?0> ir ievadīti 70 objekti Kurzemes reģionā (skat. 2.pielikumu, kurā iekļauti obligātie objekti). Iesniegt Pasūtītājam 1) Objektu sarakstu ar (vismaz) 50 mazzināmiem vēsturiski un militāri nozīmīgiem un tūrismam interesantiem objektiem Kurzemes reģionā un 2) Interaktīvās kartes saturā ievietoto objektu vēsturiskās informācijas izvērtēšana un gala saturā iekļaujamo (vismaz) 70 objektu sarakstu līdz **2021.gada 1.martam**;
2. Iesniegt Pasūtītājam līdz **2021.gada 31.martam 70 Objektu aprakstu, indikatīvu vēsturisko fotogrāfiju, karšu un/vai shēmu sarakstu**, pamatojoties uz analizēto un atlasīto informāciju par Kurzemes reģiona Objektiem par četriem Projekta vēstures posmiem. Objektu vēsturisko karšu/shēmu un stāstu skaitu katram Objektam nosaka, vienojoties ar Pasūtītāju.
3. **70 Objektu aprakstus un tiem atlasītos atbilstošākos stāstus, vēsturisko fotogrāfiju/-as, kartes un/vai shēmas,** stingri ievērojot šīs Tehniskās specifikācijas pielikumā norādīto Objektu aprakstu, stāstu struktūru nepieciešamās informācijas par vēsturiskajām kartēm un fotogrāfijām līdz **2021.gada 31.oktobrim**;
4. Izstrādāt 5 (piecu) militārā mantojuma tūrisma maršrutu koncepcijas, pamatojoties uz analizēto un atlasīto informāciju par Objektiem par četriem Projekta vēstures posmiem līdz **2021.gada 31.oktobrim**;
5. Sadarboties ar projektā iesaistītajiem partneriem, piedaloties Kurzemes reģiona 4 (četros) semināros Kurzemē un projekta sanāksmēs (ja nepieciešams), savas kompetences ietvaros sniegt konsultācijas un prezentācijas, kā arī ieteikt vēsturniekus Kurzemes reģiona semināriem – **visā Līguma darbības laikā līdz 2022.gada 31.janvārim**.
6. Izskatīt <https://militaryheritagetourism.info/lv> un iesniegt priekšlikumus par Objektu saturisko aprakstu, fotogrāfiju, karšu, sasaistes ar šķirkļiem, laika nogriezni atbilstību – **visā Līguma darbības laikā līdz 2022.gada 31.janvārim**.

Pakalpojuma izpildei pretendents nodrošina augstāko izglītību vēsturē un vismaz 3 gadu darba pieredzi militārās vēstures vai militārā mantojuma jomā. Pretendentam ir pedagoģiskā vai sabiedrības izglītošanas darba pieredzi par attiecīgo jomu. Eksperta pakalpojumi sniedzami latviešu valodā (jebkuras no tālāk minēto valodu - angļu, krievu, vai vācu valodas - zināšanas tiks uzskatītas par priekšrocību). Piedāvāto vēstures ekspertu pieredzes apraksts iesniedzams pieteikuma pielikumā (CV un/vai apraksta formā).

Cenā jāiekļauj visi iespējamie izdevumi, lai nodrošinātu pilnīgu darba uzdevuma prasību izpildi (piem., informācijas par militāro vēsturi, informācijas par vēsturisko fotogrāfiju un karšu avotiem atlases, informācijas apstrādes, tekstu un stāstu izveides, transporta izdevumi nokļūšanai uz/no objekta/pasākuma, visi nodokļi un nodevas utml.). Pakalpojuma izpildi ir iespējams sadalīt pa posmiem.

Pakalpojums ir sniedzams tā, lai izstrādātie teksti, koncepcijas, fotogrāfijas, kartes uc. ir vērstas uz tūristu piesaisti, kur nepieciešams, atraktīvi, saistoši, taču saglabājot informācijas atbilstību vēstures avotiem un projekta kopējam mērķim.

Pakalpojums sniedzams **līdz 2022.gada 31.janvārim.**

***I Militārā mantojuma Objekta apraksta www.***[***militaryheritagetourism.info***](https://militaryheritagetourism.info/lv) ***struktūra – obligāta prasība objektu aprakstos ievērot šo struktūru***

**1. gadījums – nelabiekārtots “savvaļas” objekts, bet ar stāstu (vismaz 600-700 zīmes ar atstarpēm)**

|  |  |
| --- | --- |
| Apraksta piemērs | Apraksta struktūra |
| Krasta aizsardzības baterija OlmaņosAtrodas Slīteres nacionālā parka teritorijā, Lībiešu krastā starp Miķeļtorni un Lielirbi - nelielā apdzīvotā vietā, kur saglabājusies tikai viena viensēta.Olmaņos atradās divas nozīmīgas krasta baterijas. Tās apvienoja nosaukums „Krasnoflotskaja”. Līdz 1955. gadam tajā, kas atradās dienvidos no Olmaņiem - bija izvietoti četri 152 mm ,,Kane,, tipa lielgabali, kādus izgatavoja Pirmā pasaules kara laikā un plaši pielietoja PSRS Baltijas jūras krasta teritoriju aizsardzībai Igaunijā un Latvijā.Mūsdienās šajā vietā saglabājušies nelieli koncentriski zemes vaļņi.Avots: ….. | Nosaukums**Kur meklējams objekts** (ne adrese, bet viens teikums)**Objekta (u) apraksts,** kas balstīts uz vēsturisku korektu un pārbaudītu informāciju   **Kas mūsdienās ir redzams?****Norādīts ticams avots** (i), no kura ņemta informācija |

**2. gadījums – labiekārtots militārā mantojuma objekts (vismaz 600-700 zīmes ar atstarpēm)**

|  |  |
| --- | --- |
| Apraksta piemērs | Apraksta struktūra |
| Kurzemes cietokšņa muzejs ZantēAtrodas Zantes centrā. Muzeju veidojis entuziasts un vēstures pētnieks Ilgvars Brucis.Kurzemes cietokšņa muzejā skatāma bagātīga un saistoša ekspozīcija par 2.pasaules karadarbību Kurzemes cietoksnī un tālākajiem latviešu karavīru likteņiem. Te apskatāma 1.un 2.Pasaules kara vēstures ekspozīcija ar novadpētnieciska un militāra rakstura priekšmetu kolekcija, YI-2 lidmašīna, bruņutransportieris, Sarkanās armijas tanks (viena no retajām vietām Latvijā, kur šāds objekts ir saglabājies) un izstaigājami restaurētie tā laika ierakumi un bunkuri. Kolekcijas veidotājs ir nozares entuziasts un vietējais novadpētnieks.Avots: ….. | **Nosaukums****Kur meklējams objekts** (ne adrese, bet viens teikums) Ja muzejs atrodas vēsturiskā ēkā, viens teikums par to.**Objekta apraksts:** kas un kā veidojis vai kā veidojies muzejs**Kas ir redzams ekspozīcijā?**    **Norādīts ticams avots** (i), no kura ņemta informācija |

**3. gadījums – Piemineklis, piemiņas vieta vai pieminekļu komplekss (vismaz 200-300 zīmes ar atstarpēm)**

|  |  |
| --- | --- |
| Apraksta piemērs | Apraksta struktūra |
| Piemiņas akmens Kurzemes cietokšņa aizstāvjiemAtrodas A9 autoceļa malā, 0,5 km no Lestenes pagrieziena Rīgas virzienā.Akmens (autors O. Feldbergs) uzstādīts 1991. gadā (bijušo „Rumbu” māju vietā).Veidots, pieminot Kurzemes cietokšņa aizstāvjus, kas, izturot desmitkārtīgu padomju armijas pārspēku, ļāva ~ 300 000 latviešu kara bēgļiem emigrēt no sekojošā padomju terora.Avots: ….. | **Nosaukums****Kur meklējams objekts** (ne adrese, bet viens teikums)**Objekta apraksts** – kas, kā veidojisKas ir apskatāms un/vai kādam vēsturiskam notikumam/personai ir veltītsNorādīts ticams avots (i) |

***II Nepieciešamā informācija par vēsturiskajiem fotoattēliem***

Katram militāram objektam ir nepieciešams iegūt kādu vēsturisko fotoattēlu. Par objektiem, kam tas nav iespējams, eksperts saskaņo šo sarakstu ar Pasūtītāju. Ar vēsturisko ir domāts tāds, kas ir vecāks par 1990.gadu.

**Katram attēlam ir jānorāda:**

1. Precīzs nosaukums – kāds notikums, kādas personas tajā ir attēlotas;

2. Gads vai laika posms;

3. Foto autors (ja ir zināms);

4. Avots (konkrēta persona, kolekcija, bibliotēka, arhīvs, muzeja krājums utml.).

5. Apstiprinājums, ka šo fotoattēlu drīkst publicēt projekta mārketinga materiālos – [www.militaryheritagetourism.info](http://www.militaryheritagetourism.info) , kartē, brošūrās, ceļvedī un citos materiālos un pasākumos (iegūst Pasūtītājs).

***III Nepieciešamā informācija par kartēm/shēmām***

Kartes vai shēmas vai to fragmenta gadījumā nepieciešama šāda informācija:

1. Nosaukums

2. Izdošanas gads

3. Mērogs

4. Avots (konkrēta persona, kolekcija, bibliotēka, arhīvs, muzeja krājums, cits).

5. Apstiprinājums, ka šo karti drīkst publicēt projekta mārketinga materiālos – [www.militaryheritagetourism.info](http://www.militaryheritagetourism.info)kartē, brošūrās, ceļvedī un citos materiālos un pasākumos (iegūst Pasūtītājs).

***IV Atmiņu stāsta*** ***www.***[***militaryheritagetourism.info***](https://militaryheritagetourism.info/lv) ***struktūra – obligāta prasība objektu aprakstos ievērot šo struktūru***

|  |  |
| --- | --- |
| **Atmiņu stāsta nosaukums** | *Last battle of General Kalpaks in Airītes* |
| **Atmiņu stāsta anotācija***2-3 īsi teikumi* | *General Kalpaks was a respected man between Lativan  militaries and a true patriot. It was the spirit of patriotism and the unfortunate coincidence that led to a clash between his and  German battalions, which unfortunately led to the General's death.* |
| **Atmiņu stāsts** | *Skat. Paraugstāstu latviešu valodā/* |
| **Atmiņu stāsta stāstītājs/zinātājs vai avots (vārds, vecums, ja tas ir stāstnieks/ notikuma gads**  | *Source – Book “100 stories about Latvia”* |
| **Atmiņu stāsta pierakstītājs** | *Normunds Smaļinskis* |
| **Valsts** | *Latvia* |
| **Ģeogrāfiskā piesaiste** | *Where there is an object with address put address: (piemērs: Oskars Kalpaks museum and memorial place “Airītes”, Zirņu parish, Saldus county, LV 3853)**When object doesn’t have address put GPS:**GPS Lat:56.67845 Lon:22.15532**Or both* |
| **Periods***Pirmais pasaules karš/ Neatkarības kari 1914. – 1920. vai**Otrais pasaules karš 1939. – 1945. vai**Nacionālo partizānu kustība – mežabrāļi 1944. – ~1957. vai**Padomju okupācija un neatkarības atjaunošana 1945. – 1991.* | *Pirmais pasaules karš/ Neatkarības kari 1914. – 1920.* |

*Paraugstāsts latviešu valodā/ Story in LV*

*Laikabiedri raksturoja Kalpaku kā kaujās norūdītu un stipru cilvēku, kas viegli sadzīvojis ar visiem karavīru dzīves grūtumiem, tai pat laikā bijis vienkāršs un sirsnīgs, labestīgs cilvēks. No Vācijas uz Kurzemi atbraukušais ģenerālis Ridigers fon der Golcs bija pārsteigts par Kalpaka sadzīvisko vienkāršību, tai pat laikā atzina, ka pulkvedim bijis viltīgs skatiens abu tikšanās un sarunu laikā. Golcs iebilda pret latviešu spēku skaitlisko palielināšanu, ko likumsakarīgi vēlējās Kalpaks, jo vāciešiem bija savs redzējums un citi plāni attiecībā uz Kurzemi, un iespējams pat, uz visu Latviju kopumā. Savukārt Kalpakam padomā bija valstiskās neatkarības izcīnīšana un kaut sarunas bija aizvadītas saprašanās garā, abu intereses bija diametrāli pretējas.*

*1919. gada 6. martā pie Airītēm notiek traģisks notikums – nejauša apšaude starp latviešu un vācu vienībām, it kā pārpratums, kura rezultātā krīt pulkvedis Kalpaks, kapteinis Nikolajs Grundmanis, virsleitinants Pēteris Krievs un kalpakiešiem piekomandētais leitnants Hanss Johans Šrinders. Kāds pieredzējis kaujas aculiecinieks stāstīja, ka mežā gājusi vaļā īsta elles uguns, sprāgušas lielgabalu granātas, smago mīnmetēju mīnas, lidojoši ložu bari… Tāpēc par šo nejaušo apšaudi ir arī citas versijas – ka tā bijusi apzināta militāra operācija kalpakiešu spēku vājināšanai vai pat iznīcināšanai.*

*1922. gadā par brīvprātīgi saziedotiem līdzekļiem Airītēs atklāja Oskaram Kalpakam veltītu pieminekli, vēlāk tika uzcelta māja muzejam un tajā izvietoja ekspozīciju par Kalpaka bataljonu un tā cīņu gaitām. Muzejs tika atklāts 1936. gada 6. septembrī, bet pēc II Pasaules kara likvidēts. Muzejs darbu atsāka 1990. gada 11. novembrī un tagad to pārzin Latvijas Kara muzejs.*

*2006. gada 22. jūnijā, Varoņu piemiņas dienā, Rīgas Esplanādē tika atklāts piemineklis mūsu leģendārajam virsniekam. Tas tapa par tautas saziedotiem līdzekļiem un tajā iegravētas Andreja Eglīša dzejas rindas – Ko varam vēl, Tēvzeme, par sirdi vairāk dot…*

*2.pielikums*

*Tirgus izpētes noteikumiem*

*vēstures eksperta pakalpojumu sniegšanai*

*Kurzemes reģiona militārā mantojuma jomā*

**PIETEIKUMS**

***vēstures eksperta pakalpojumu sniegšanai Kurzemes reģiona militārā mantojuma jomā***

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs:  |  |
| E-pasts[[5]](#footnote-5): |  |

|  |  |
| --- | --- |
| Kontaktpersona : |  |
| Telefona numurs:  |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas sniegt vēstures eksperta pakalpojumus Kurzemes militārā mantojuma jomā saskaņā ar darba uzdevumu.

Iesniedzot pieteikumu, pretendents piekrīt, ka Tirgus izpētes veicējs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendents apliecina, ka tam ir nepieciešamie speciālisti un resursi, lai kvalitatīvi veiktu darba uzdevumu. Piedāvātā vēstures eksperta pieredzes apraksts pielikumā.

|  |  |  |  |
| --- | --- | --- | --- |
| **Pozīcija** | **Cena bez PVN, EUR** | **Cena ar PVN, EUR** | **PVN, EUR** |
| Vēstures eksperta pakalpojumu sniegšana Kurzemes militārā mantojuma jomā |  |  |  |

**Pretendents vai tā pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar Tirgus izpētes veicēju. [↑](#footnote-ref-5)